CELEX: 32006R1041
Language: lv
Date: 2006-07-07 00:00:00
Title: Komisijas Regula (EK) Nr. 1041/2006 ( 2006. gada 7. jūlijs ), ar ko groza III pielikumu Eiropas Parlamenta un Padomes Regulai (EK) Nr. 999/2001 attiecībā uz transmisīvās sūkļveida encefalopātijas uzraudzību aitām   (Dokuments attiecas uz EEZ)

8.7.2006   
            
            
               LV
            
            
               Eiropas Savienības Oficiālais Vēstnesis
            
            
               L 187/10
            
         
      KOMISIJAS REGULA (EK) Nr. 1041/2006
   (2006. gada 7. jūlijs),
   ar ko groza III pielikumu Eiropas Parlamenta un Padomes Regulai (EK) Nr. 999/2001 attiecībā uz transmisīvās sūkļveida encefalopātijas uzraudzību aitām
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), un jo īpaši tās 23. panta pirmo daļu,
   tā kā:
   
               (1)
            
            
               Regula (EK) Nr. 999/2001 paredz noteikumus, kas attiecas uz transmisīvo sūkļveida encefalopātiju (TSE) uzraudzību aitām.
            
         
               (2)
            
            
               Ekspertu grupa, kas specializējusies mazo atgremotāju TSE un ko vada Kopienas references laboratorija (KRL) TSE noteikšanai, 2006. gada 8. martā apstiprināja, ka atbilstoši divu Francijā un vienas Kiprā nokautas aitas smadzeņu paraugu otrā posma testu rezultātiem nevar izslēgt govju sūkļveida encefalopātijas (GSE) klātbūtni. Jāveic turpmāka izmeklēšana, lai izslēgtu GSE klātbūtni šajos dzīvniekos.
            
         
               (3)
            
            
               Bijusī Eiropas Komisijas Zinātniskā vadības komiteja (ZVK) 2002. gada aprīlī pieņēma atzinumu par mazo atgremotāju audu drošu izcelsmes noteikšanu, ņemot vērā iespēju, ka GSE varētu izplatīties šo dzīvnieku vidū. Atzinumā, kas tika pieņemts 2003. gada novembrī, Eiropas Pārtikas nekaitīguma iestādes (EPNI) ekspertu grupa bioloģisko risku jautājumos apstiprināja ZVK ieteikumus attiecībā uz to produktu drošumu saistībā ar TSE, kas iegūti no mazajiem atgremotājiem.
            
         
               (4)
            
            
               Jānovērtē to Francijā un Kiprā konstatēto TSE gadījumu nozīmība, kad nevar izslēgt iespējamu GSE klātbūtni. Lai veiktu šādu izvērtējumu, ir nepieciešami rezultāti, kas tiks iegūti, veicot pastiprinātu TSE uzraudzību aitām. Tādēļ atbilstīgi iepriekš minētajiem ZVK un EPNI atzinumiem, ir jāpastiprina aitu uzraudzība, lai tādējādi uzlabotu Kopienas slimību apkarošanas programmas. Šīs programmas turklāt paaugstina patērētāju tiesību aizsardzības līmeni, lai gan aitu produktu drošu izcelsmes noteikšanu jau tagad nodrošina šobrīd spēkā esošie pasākumi, jo īpaši Regulas (EK) Nr. 999/2001 noteikumi attiecībā uz īpaša riska materiālu izņemšanu.
            
         
               (5)
            
            
               Pastiprinātās uzraudzības pamatā ir jābūt statistiski derīgam apsekojumam, lai pēc iespējas drīz noteiktu GSE izplatību aitām un uzlabotu zināšanas par šīs slimības ģeogrāfisko izplatību.
            
         
               (6)
            
            
               Ņemot vērā augsto TSE līmeni aitu un kazu ganāmpulkos Kiprā, pastiprināti uzraudzīt var tikai neinficētos ganāmpulkus.
            
         
               (7)
            
            
               Aitu uzraudzības programma jāpārskata vismaz pēc sešiem intensīvas uzraudzības mēnešiem.
            
         
               (8)
            
            
               Tāpēc attiecīgi jāizdara grozījumi Regulā (EK) Nr. 999/2001.
            
         
               (9)
            
            
               Lai nodrošinātu visaugstāko patērētāju tiesību aizsardzības līmeni, novērtējot GSE iespējamos izplatību aitām, ar šo regulu izdarītajiem grozījumiem ir jāstājas spēkā nekavējoties.
            
         
               (10)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 999/2001 III pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2006. gada 7. jūlijā
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 147, 31.5.2001., 1. lpp. Regulā jaunākie grozījumi izdarīti ar Komisijas Regulu (EK) Nr. 688/2006 (OV L 120, 5.5.2006., 10. lpp.).
   
      PIELIKUMS
      Regulas III pielikuma II daļas A nodaļas 2. un 3. punktu aizstāj ar šādu tekstu:
      
         “2.   To aitu un kazu uzraudzība, kas nokautas lietošanai pārtikā
         a)   Aitas
         Dalībvalstīs veic testus nokautām veselām aitām saskaņā ar 4. punktā izklāstītajiem paraugu ņemšanas noteikumiem un ievērojot minimālos paraugu lielumus, kas minēti šā punkta A tabulā.
         A   tabula
         
                     Dalībvalsts
                  
                  
                     Minimālais paraugu lielums no nokautām veselām aitām (1)
                     
                  
               
                     Vācija
                  
                  
                     37 500
                  
               
                     Grieķija
                  
                  
                     23 000
                  
               
                     Spānija
                  
                  
                     41 800
                  
               
                     Francija
                  
                  
                     42 400
                  
               
                     Īrija
                  
                  
                     40 500
                  
               
                     Itālija
                  
                  
                     43 700
                  
               
                     Nīderlande
                  
                  
                     23 300
                  
               
                     Austrija
                  
                  
                     14 300
                  
               
                     Polija
                  
                  
                     23 300
                  
               
                     Portugāle
                  
                  
                     14 300
                  
               
                     Apvienotā Karaliste
                  
                  
                     44 000
                  
               
                     Citas dalībvalstis
                  
                  
                     jebkāds
                  
               Atkāpjoties no A tabulā minētā minimālā paraugu lieluma, Kipra var pieņemt lēmumu veikt testus ne mazāk kā divām aitām, kas nokautas lietošanai pārtikā, no katra ganāmpulka, kurā TSE gadījumi nav reģistrēti.
         b)   Kazas
         Dalībvalstīs veic testus nokautām veselām kazām saskaņā ar 4. punktā izklāstītajiem paraugu ņemšanas noteikumiem un ievērojot minimālos paraugu lielumus, kas minēti šā punkta B tabulā.
         B   tabula
         
                     Dalībvalsts
                  
                  
                     Minimālais paraugu lielums no nokautām veselām kazām (2)
                     
                  
               
                     Grieķija
                  
                  
                     20 000
                  
               
                     Spānija
                  
                  
                     125 500
                  
               
                     Francija
                  
                  
                     93 000
                  
               
                     Itālija
                  
                  
                     60 000
                  
               
                     Kipra
                  
                  
                     5 000
                  
               
                     Austrija
                  
                  
                     5 000
                  
               
                     Citas dalībvalstis
                  
                  
                     jebkāds
                  
               c)   Ja dalībvalstij neizdodas savākt pietiekamu skaitu paraugu, kas iegūti no nokautām veselām aitām vai kazām, un tādējādi netiek sasniegts šai dalībvalstij a) un b) punktā paredzētais minimālais paraugu lielums, tad šī valsts var aizstāt ne vairāk kā 50 % no attiecīgā minimālā paraugu lieluma ar paraugiem no beigtām aitām vai kazām, kas vecākas par 18 mēnešiem, izmatojot attiecību viens pret vienu un vienlaikus ievērojot 3. punktā noteikto minimālo paraugu lielumu. Turklāt dalībvalsts var izvēlēties aizstāt ne vairāk kā 10 % no minimālā paraugu lieluma ar paraugiem no aitām vai kazām, kas nokautas slimības apkarošanas pasākuma laikā un kas ir vecākas par 18 mēnešiem, izmantojot attiecību viens pret vienu.
         3.   To aitu un kazu uzraudzība, kas nav nokautas lietošanai pārtikā
         Saskaņā ar 4. punktā izklāstītajiem paraugu ņemšanas noteikumiem un C un D tabulā norādītajiem minimālajiem paraugu lielumiem dalībvalstīs veic testus aitām un kazām, kas nobeigušās vai ir nogalinātas, bet kuras nav:
         
                     —
                  
                  
                     nokautas kādas slimības apkarošanas pasākumu laikā vai
                  
               
                     —
                  
                  
                     nokautas lietošanai pārtikā.
                  
               C   tabula
         
                     Aitu un aplecinātu jēru kopskaits dalībvalstī
                  
                  
                     Minimālais paraugu lielums no beigtām aitām (3)
                     
                  
               
                     > 750 000
                  
                  
                     20 000
                  
               
                     100 000–750 000
                  
                  
                     3 000
                  
               
                     40 000–100 000
                  
                  
                     100 % līdz 1 000
                  
               
                     < 40 000
                  
                  
                     100 % līdz 200
                  
               
            
         D   tabula
         
                     Atnesušos kazu un aplecinātu kazu kopskaits dalībvalstī
                  
                  
                     Minimālais paraugu lielums no beigtām kazām (4)
                     
                  
               
                     > 750 000
                  
                  
                     10 000
                  
               
                     250 000–750 000
                  
                  
                     3 000
                  
               
                     40 000–250 000
                  
                  
                     100 % līdz 1 000
                  
               
                     < 40 000
                  
                  
                     100 % līdz 200
                  
               
      
         (1)  Minimālais paraugu lielums tiek aprēķināts, ņemot vērā nokautu veselu aitu kopskaitu, un ir paredzēts īstenojamu mērķu sasniegšanai. Ja minimālais paraugu lielums ir virs 30 000, 0,003 % izplatību var noteikt ar 95 % ticamību.
      
         (2)  Minimālais paraugu lielums tiek aprēķināts, ņemot vērā nokautu veselu kazu kopskaitu un GSE (govju sūkļveida encefalopātijas) izplatību attiecīgajā dalībvalstī. Turklāt paraugu lielums ir paredzēts īstenojamu mērķu sasniegšanai. Ja minimālais paraugu lielums ir virs 60 000, 0,0017 % izplatību var noteikt ar 95 % ticamību.
      
         (3)  Minimālais paraugu lielums tiek aprēķināts, ņemot vērā aitu un kazu kopskaitu atsevišķās dalībvalstīs, un ir paredzēts īstenojamu mērķu sasniegšanai.
      
         (4)  Minimālais paraugu lielums tiek aprēķināts, ņemot vērā aitu un kazu kopskaitu atsevišķās dalībvalstīs, un ir paredzēts īstenojamu mērķu sasniegšanai.”